বিসেন্তে আলেকজান্দ্রের প্রথম কবিতার বই বের হয় ১৯২৮ সালে। বইটার নাম Ambito। এরপর ১৯৩৫ সালে প্রকাশিত হয় তাঁর সাড়া-জাগানো কবিতার বই Pasión de la tierra (মাটির প্যাশন)। তাঁর জীবদ্দশায় বিসেন্তে আলেকজান্দ্রের প্রায় ৩০টি কবিতার বই বেরিয়েছিল। তাদের মধ্যে বিশেষভাবে উল্লেখযোগ্য হোল La destrucción o el amor (ধ্বংস কিংবা প্রেম, ১৯৩৫); Sombra del paraíso (জান্নাতের ছায়া, ১৯৪৪); Historia del corazón (হৃদয়ের ইতিহাস, ১৯৫৪); En un vasto dominio (একটি বিশাল এলাকা, ১৯৬২); এবং Poesia surrealista (পরাবাস্তববাদী কবিতা, ১৯৭১)। এছাড়া স্পেনে আলেজান্দ্রো দুকে আমুস্কোর প্রশংসনীয় ও গতিশীল সম্পাদনায় ২০০১ সালে প্রকাশিত হয় বিসেন্তে আলেকজান্দ্রের কবিতাসমগ্র আর ২০০২ সালে বেরোয় তাঁর গদ্যসমগ্র।